stanford-oval/wikipedia huggingface dataset:
ג'יילס קופר
יצירות > מחזות לרדיו

Thieves Rush In 29.3.50
The Forgotten Rotten Borough 19.6.50
Never Get Out 3.7.50
The Timbimbo Craze 18.11.50
Small Fortune 14.4.51
The Private Line 6.8.51
The Owl and the Pussycat 15.2.53
The Sound of Cymbals 16.1.55
The Volunteer 21.4.56
Mathry Beacon 21.6.56
The Disagreeable Oyster 15.8.57
Without the Grail 13.1.58
Dangerous Word 12.5.58
Under the Loofah Tree 3.8.58
All for Three Days 26.10.58
Unman, Wittering and Zigo 23.11.58
Part of the View 12.2.59
Caretaker 20.4.59
Before the Monday 4.6.59
Crown of Gold 7.7.59
Pig in the Middle 4.10.60
The Return of General Forefinger 25.7.61
A Perfectly Ghastly Joke 27.4.62
I Gotta Universe 15.8.63
All the Way Home 13.09.63
The Object 17.04.64
The Lonesome Road 22.5.64
The Freewheelers 6.1.65
Where the Party Ended 24.3.65
Something from the Sea 18.3.66
Carried by Storm 19.12.66
Happy Family 26 בנובמבר 1967
Kittens are Brave 1969
Everything in the Garden 01.12.86 (הכל בגן)
יצירות > עיבודים

Brass Farthing 23 ביוני 1951 לפי רופרט קרופט-קוק
Three Names For Nicholas 5 בינואר 1952 לפי רופרט קרופט-קוק
The Happiest Days Of Your Life 5 ביולי 1952 לפי ג'ון דייטון
Dolly Reforming Herself 1 בנובמבר 1952 לפי הנרי ארתור ג'ונס
The Feast 17 בינואר 1953 לפי מרגרט קנדי
One Night In Styria 20 בדצמבר 1961 לפי דייוויד הווארת'
Day of the Triffids 1957 & 1968 (יומו של השלוש-רגל) לפי ג'ון וינדהם
יצירות > עיבודים של יצירות לסדרות

1959 Maigret המפקח מגרה
1964,1975 - מאדאם בובארי
1965 - למי צלצלו הפעמונים
1964-1965 - שרלוק הולמס
1966 - הקץ לנשק, מיני-סדרה
1966 Mystery and Imagination
1967 Sword of Honour (חרב של כבוד) לפי אוולין וו
1967-1968 Armchair Theatre
1967 Les Misérables עלובי החיים
הנצחה

פרס גילס קופר לדרמות טלוויזיה - הוענש בשנים 1978-1991 על ידי BBC וההוצאה לאור Eyer Methuen
בתרגום לעברית

Everything in the Garden - הכל בגן - גרסה עברית מאת עידו ריקלין, הוצג בתיאטרון באר שבע בשנת 2013 בבימוי איה קפלן, עם מיכל ברנד, מולי שולמן, הילה סורג'ון, אביטל פסטרנק, יוסי מהרשק, ולדימיר פרידמן, חגית בת עמי ואחרים.
ג'אנג סונג-הו

זהו שם קוריאני; שם המשפחה הוא .
ג'אנג סונג-הו (בקוריאנית: 장성호; נולד ב-12 בינואר 1978) הוא ג'ודוקא עבר דרום קוריאני אשר התחרה בקטגוריית המשקל עד 100 ק"ג.
ג'אנג התחרה שלוש פעמים במשחקים האולימפיים. בסידני 2000 הוא הודח בסיבוב הראשון, באתונה 2004 הוא זכה במדליית הכסף, ובבייג'ינג 2008 הוא סיים במקום השביעי לאחר שהודח בשלב רבע הגמר.
ג'אנג מחזיק בשתי מדליות מאליפויות העולם, מדליית כסף (1999) ומדליית ארד (2001). במשחקי אסיה הוא זכה בשתי מדליות, מדליית זהב (2006) ומדליית כסף (2002). באליפויות אסיה ג'אנג מחזיק בשש מדליות. שתי מדליות זהב, (1999, 2005), שלוש מדליות כסף (2003, 2004 ו-2008) ומדליית ארד (1999).
במהלך הקריירה זכה ג'אנג במדליות רבות בתחרויות מהסבב העולמי, וביניהן מדליות בטורנירי טוקיו ופריז היוקרתיים.
הישגים בטורנירים בסבב העולמי

| שנה | טורניר | מקום | קטגוריית משקל |
| --- | --- | --- | --- |
| 1999 | Tournoi de Paris | 2 | עד 100 ק"ג |
| 1999 | Sungkop Tournament Seoul | 2 | עד 100 ק"ג |
| 1999 | ASKO World Tournament Leonding | 3 | עד 100 ק"ג |
| 1999 | World Masters Munich | 3 | עד 100 ק"ג |
| 2000 | Grand Prix Austria 2000 Leonding | 3 | עד 100 ק"ג |
| 2000 | World Masters Munich | 1 | עד 100 ק"ג |
| 2001 | Korea Open Jeju | 1 | עד 100 ק"ג |
| 2002 | Super A-Tournament Tournoi de Paris | 5 | עד 100 ק"ג |
| 2002 | A-Tournament Leonding | 1 | עד 100 ק"ג |
| 2003 | Jigoro Kano Cup Tokyo | 5 | עד 100 ק"ג |
| 2003 | Korea Open Jeju | 2 | עד 100 ק"ג |
| 2004 | Korea Open Jeju | 2 | עד 100 ק"ג |
| 2004 | Super A-Tournament Moscow | 3 | עד 100 ק"ג |
| 2005 | Chinese Open Qingdao | 3 | עד 100 ק"ג |
| 2005 | Kracup Korea Open Jeju | 3 | עד 100 ק"ג |
| 2006 | Jigoro Kano Cup Tokyo | 3 | עד 100 ק"ג |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
ג'אד אפאטאו

| --- | --- |

 לידה:  6 בדצמבר 1967 (בן 56) סיוסט, ארצות הברית 
 מדינה:  ארצות הברית 
 תקופת הפעילות:  1985–2014 (כ־29 שנים) 
 מקום לימודים:  אוניברסיטת דרום קליפורניה  תיכון סיוסט  בית הספר לקולנוע של אוניברסיטת דרום קליפורניה 
 בן או בת זוג:  לזלי מאן (9 ביוני 1997–?) 
 צאצאים:  מוד אפאטאו, אייריס אפאטאו 
 פרסים והוקרה:  פרס אמי לבידור בפריים טיים 
 http://www.myspace.com/juddapatow
 פרופיל ב-IMDb
 
ג'אד אפאטאו
ג'אד אפאטאו (באנגלית: Judd Apatow; נולד ב-6 בדצמבר 1967) הוא מפיק, במאי ותסריטאי קולנוע יהודי-אמריקני, הידוע ביצירת קומדיות מצליחות מבחינה מסחרית. בין הסרטים שיצר: "והרי החדשות", "בתול בן 40", "לילות טלדגה: הבלדה על ריקי בובי", "הדייט שתקע אותי", "סופרבאד - חרמן על הזמן", "קח את זה כמו גבר" ו"אל תתעסקו עם הזוהן", כולם להיטי קופה בארצות הברית. אפאטאו הוא המייסד של "הפקות אפאטאו", חברת הפקות שיצרה גם להיטי טלוויזיה בארצות הברית.
חבורת אפאטאו

עם השנים בסרטיו של אפאטאו משחקים לרוב אותם שחקנים שמכונים "חבורת אפאטאו".[דרוש מקור] השחקנים הבולטים בחבורת אפאטאו המשחקים לרוב בסרטים שאפאטאו ביים, כתב או הפיק הם: אדם סנדלר, ביל היידר, ג'ונה היל, ג'יימס פרנקו, ג'ייסון סיגל, ג'ים קארי, ג'ק בלאק, ויל פרל, מייקל סרה, סטיב קארל, סת' רוגן, פול ראד.
שחקנים נוספים, איתם מרבה אפאטאו לשתף פעולה: אדם סקוט, איימי פולר, אלי קמפר, ביזי פיליפס, בן סטילר, ג'ון סי. ריילי, ג'יין לינץ', ג'ייסון שוורצמן, ג'נה פישר, ג'ק מקברייר, ג'רי סטילר, גארי קול, דייוויד קרומהולץ, דני מקברייד, כריס או'דאוד, כריס פרנל, כריסטופר מינץ-פלאס, לזלי מאן, לינה דנהאם, סאם לוין, עזיז אנסרי, קווין הארט, קריסטן בל, קריסטן ויג, קתרין האן.
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| פרס פטל הזהב | 2023 | הבמאי הגרוע ביותר | הקפסולה | מועמדות |
הערות שוליים

↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
ג'ורדין ספארקס

| --- | --- |

ג'ורדין ספארקס
 לידה:  22 בדצמבר 1989 (בת 34) פיניקס, אריזונה, ארצות הברית
 שם לידה:  ג'ורדין בריאנה ספארקס
 מוקד פעילות:  ארצות הברית 
 תקופת הפעילות:  מ-2006
 מקום לימודים:  Sandra Day O'Connor High School, בית הספר לורל ספרינגס 
 עיסוק:  זמרת, פזמונאית, שחקנית
 סוגה:  רית'ם אנד בלוז פופ
 סוג קול:  מצו-סופרן 
 שפה מועדפת:  אנגלית 
 כלי נגינה:  מוזיקה ווקאלית גיטרה
 חברת תקליטים:  Louder Than Life 19 Recordings Jive Records RCA Records RED Distribution Legacy Recordings
 בן או בת זוג:  ג'ייסון דירולו (2012–2014) 
 מספר צאצאים:  1 
 פרסים והוקרה:  NAACP Image Award for Outstanding New Artist (2008)  פרס בחירת הקהל (2009)  פרס המוזיקה האמריקאית לאמן המוזיקה העכשווית למבוגרים האהוב ביותר (2008)  Soul Train Music Award for Best Gospel/Inspirational Song (2012) 
 www.TheMadGirls.com
 פרופיל ב-IMDb
 
ג'ורדן בריאנה ספארקס (באנגלית: Jordin Brianna Sparks; נולדה ב-22 בדצמבר 1989) היא זמרת רית'ם אנד בלוז, פזמונאית ושחקנית אמריקאית, זוכת העונה השישית של תוכנית המציאות "אמריקן איידול".
ביוגרפיה > שנותיה הראשונות

ספארקס נולדה בפיניקס, בירת אריזונה לאם לבנה ממוצא אירופאי ולאב אפרו-אמריקאי שהיה שחקן NFL. יש לה אח צעיר בשם פיליפ ספארקס ג'וניור, שגם משחק פוטבול. היא התגוררה זמן קצר ברידג'ווד, ניו ג'רזי ושם למדה בבית הספר היסודי. בכיתה ח' חברה לחיי קהילת הנוצרים בבית הספר שלה חזרה בפיניקס. בגיל 14 החלה לקחת שיעורי פיתוח קול ממאמנת אישית בשם מליסיה בלאק במשך כמעט שנה. היא ניסתה את מזלה במספר תוכניות ריאליטי במטרה לזכות להצלחה כזמרת, ואף הוציאה מיני-אלבום בשם "For Now" גיל 15 (2005), תחת חברת תקליטים עצמאית, בו הקליטה חמישה שירים. היא זכתה בפרס האומן הצעיר ביותר באריזונה במשך שלוש שנים.
ביוגרפיה > אמריקן איידול

בינואר 2007 החלה את השתתפותה בעונה השישית של "אמריקן איידול". בגמר, שהתקיים ב-23 במאי 2007, התמודדה ספארקס מול בלייק לואיס בן ה-25. היא ניצחה לאחר שזכתה ב-60% מ-74 מיליון ההצבעות. בגמר ביצעה את השירים: "Fighter" של כריסטינה אגילרה ו"A Broken Wing", של הזמרת מרטינה מק'ברייד. ניצחונה הפך אותה להיות זוכת "אמריקן איידול" הצעירה ביותר עד זכייתו של סקוטי מקרירי בעונה העשירית.
לאחר זכייתה הייתה ספארקס במרכזו של דיון ציבורי לגבי משקלה, כשהאגודה האמריקאית למלחמה בהשמנת יתר הכריזה על הסכנה בכך שפארקס תשמש מודל לחיקוי לבני גילה, בשל משקלה העודף.
קריירת מוזיקה > 2007-2008: אלבום בכורה

ב-20 בנובמבר 2007 הוציאה ספארקס את אלבום הבכורה שלה שנקרא על שמה "Jordin Sparks". הסינגל הראשון שיצא ממנו היה "Tattoo". לשיר צולמו שני וידאו קליפים שונים. הסינגל השני היה "No air", דואט יחד עם הזמר כריס בראון שהפך להצלחה גדולה ברחבי אירופה והגיע לראשי המצעדים.
הסינגל השלישי מהאלבום היה "One Step at a Time" שזכה להצלחה רבה. הסינגל הרביעי שהיה אמור להשתחרר מהאלבום היה "Freeze", אך בסוף לא יצא כסינגל עקב בעיות טכניות.
קריירת מוזיקה > 2009-2010: אלבום שני

במשך שנת 2008 הקליטה ספארקס חומרים לאלבומה החדש שנקרא "Battlefield" שיצא ב-21 ביולי 2009. הסינגל הראשון מהאלבום נקרא "Battlefield" על שם האלבום ויצא לתחנות הרדיו כבר ב-12 במאי 2009. הסינגל השני מהאלבום נקרא "(S.O.S. (Let the Music Play" ויצא ב-4 בספטמבר 2009. באוקטובר של אותה שנה יצא הסרט "טינקרבל והאוצר האבוד", בו ביצעה בפסקול הסרט את השיר "Road to Paradise". ב-21 בנובמבר 2009 יצא לתחנות הרדיו דואט של ספארקס יחד עם זוכה כוכב נולד האוסטרלי גאי סבסטיאן שנקרא "Art of Love". לאחר מכן יצא הסינגל השלישי מהאלבום ב-8 בינואר 2010 רק בממלכה המאוחדת ונקרא "Don't Let it Go to Your Head". האלבום לא זכה להצלחה רבה כמו אלבום הבכורה.
קריירת מוזיקה > 2011-הווה: אלבום שלישי

באוקטובר 2010 הודיעה ספארקס כי החלה לעבוד על אלבומה השלישי. ובינואר 2011 נודע כי החלה לעבוד יחד עם הזמר ג'ון לג'נד על אלבומה החדש.
ספארקס השתתפה גם בסדרה המצליחה "ביג טיים ראש" המשודרת בערוץ ניקלודיאון בה היא שרה בדואט עם הלהקה.
בשנת 2012 כיכבה בתפקיד הראשי בסרט המוזיקלי "ספארקל"; המבוססת חלקית על להקת הבנות המצליחה "הסופרימס".
בשנת 2013 שיחקה בסרט הדרמה "תבוסה בלתי נמנעת של מיסטר ופיט" לצידם של אנתוני מאקי וג'ניפר הדסון. בשנת 2014 שיחקה בסרט המתח "הנותרים", לצד ניקולס קייג'.
בשנת 2018 דיבבה בסרט "מילה של כלב" את דייזי, רועה אוסטרלי.
בשנת 2021 החלה להשתתף בתוכנית המציאות הרקדן במסכה בתור הציפור האקזוטית וסיימה במקום החמישי.
בשנת 2022 הייתה המודחת השביעית בעונה ה־31 של תוכנית המציאות האמריקאית, רוקדים עם כוכבים.
חיים אישיים

בין השנים 2012 ל-2014 הייתה ספארקס במערכת יחסים עם הזמר ג'ייסון דירולו.
ב-17 ביולי 2017 נישא ספארקס לדוגמן הפיטנס דיינה אייזיאה בטקס שנערך בהוואי. ב-2 במאי 2018, ספארקס ילדה את בנה הראשון, דיינה אייזיאה תומאס ג'וניור.
דיסקוגרפיה > אלבומי אולפן

2007: Jordin Sparks
2009: Battlefield
2015: Right Here Right Now
2020: Cider & Hennessy
דיסקוגרפיה > מיני-אלבומים

2006: For Now
2007: Jordin Sparks
2019: 1990 Forever
2020: Sounds Like Me
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | ספארקל | ספרקל אנדרסון |  |
| 2013 | תבוסה בלתי נמנעת של מיסטר ופיט | אליס |  |
| 2014 | הנותרים | שאסטה קארבל |  |
| 2017 | The Grace of Jake | ניקול לאבלי |  |
| 2018 | מילה של כלב | דייזי | דיבוב |
| 2018 | God Bless the Broken Road | בריג'יט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | אמריקן איידול | מתמודדת | זוכת העונה השישית |
| 2009 | החיים היפים של זאק וקודי | עצמה | פרק: "Crossing Jordin" |
| 2010 | ביג טיים ראש | עצמה | פרק: "Big Time Sparks" |
| 2011 | אומי זומי | בת ים כחולה | דיבוב; פרק: "The Legend of the Blue Mermaid" |
| 2013 | Dear Secret Santa | אבי | סרט טלוויזיה של Lifetime |
| 2013 | CSI | אליסון סטון | פרק: "Check In & Check Out" |
| 2016 | Zoe Ever After | עצמה | פרק: "Game Face" |
| 2017 | The Real O'Neals | עצמה | פרק: "The Real Confirmation" |
| 2017 | מיס אמריקה 2018 | שופטת | התחרות ה-91 |
| 2021-2020 | הרקדן במסכה | ציפור אקזוטית | תוכנית מציאות; מודחת שישית |
| 2021 | דאג מתנתק | אמא של גארי | דיבוב; פרק: "Botty Holidays" |
| 2021 | A Christmas Treasure | לו | סרט טלוויזיה של הולמרק |
פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | הביצוע/שיר הטוב ביותר של מוזיקה נוצרית עכשווית | "Love Me Like I Am" | מועמדות |  |
הערות שוליים

↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987012384971605171  BIBSYS: 9060025  BnF: cb16144729m (data)  GND: 135604206  ISNI: 0000 0000 7142 125X  LCCN: no2007155020  MusicBrainz: 5508631d-697f-4839-a669-06637e5bcb90  NKC: osa2010582184  NTA: 355012901  SUDOC: 169160963  VIAF: 14566619   WorldCat (עם VIAF): 14566619 
ג'ורדין ספארקס
בקשת חברות (סרט)

| --- | --- |

כרזת הסרט
 בימוי:  סימון ורהופן
 הופק בידי:  קווירין בארג מקס ווידרמן
 תסריט:  מת'יו באלן פיליפ קוץ' סיימון ורהובן
 עריכה:  Denis Bachter 
 שחקנים ראשיים:  אלישה דבנאם-קארי ויליאם מוזלי קונור פאולו ליסל איילרס
 מוזיקה:  מרטין טודשארו 
 צילום:  ג'ו היים
 מדינה:  גרמניה גרמניה
 חברת הפקה:  Wiedemann & Berg Film SevenPictures Film Two Oceans Productions
 חברה מפיצה:  סרטי האחים וורנר
 שיטת הפצה:  וידאו על פי דרישה 
 הקרנת בכורה:  7 בינואר 2016 
 משך הקרנה:  92 דקות
 שפת הסרט:  אנגלית
 סוגה:  אימה על-טבעי
 תקציב:  9.9 מיליון דולר
 הכנסות:  11 מיליון דולר
 הכנסות באתר מוג'ו:   friendrequest
 דף הסרט ב־IMDb
 
בקשת חברות (באנגלית: Friend Request) הוא סרט אימה על-טבעי גרמני דובר אנגלית שעלה לאקרנים בשנת 2016 ובוים על ידי סימון ורהופן. הסרט עלה לאקרנים בגרמניה ב-7 בינואר 2016 וקיבל ביקורות מעורבות.
עלילה

לורה וודסון היא סטודנטית בקולג' עם מעל ל-800 חברים ברשת החברתית "פייסבוק". לורה מתגוררת עם אוליביה מת'יסון, איזבל וגוסטבו גרסיה, בן זוגה של איזבל. חברה הקרוב הוא קובי, והיא בזוגיות עם טיילר מקמוניק.
לורה מקבלת בקשת חברות בפייסבוק מחברתה לכיתה מרינה מילס. לורה מבחינה שלמרינה אין בכלל חברים, מאשרת את הבקשה והשתיים מתחילות לבלות ביחד. אך במהרה לורה מרגישה לא בנוח עם אופיה התלותי של מרינה ועם הפוסטים המטרידים שהיא מעלה לרשת החברתית. מרינה רוצה לבוא למסיבת יום ההולדת של לורה, אבל לורה משקרת לה ואומרת שרק היא וטיילר הולכים לבלות יחד לבד. באותו הלילה, מרינה רואה תמונה שלורה העלתה לפייסבוק ובה היא מוקפת בחברים. מרינה הכועסת מתעמתת עם לורה ובמהלך הוויכוח לורה חושפת בטעות בפני כולם שמרינה היא קירחת בחלק מראשה כתוצאה מטריכוטילומניה (הפרעה נפשית הגורמת לאדם לתלוש את שיערו). לאחר מכן לורה מוחקת את מרינה מרשימת החברים שלה בפייסבוק.
בבוקר שלמחרת מתברר שמרינה התאבדה. לורה מרגישה אחראית לכך בעקבות הוויכוח שהיה להן יום קודם לכן, אבל מנסה להמשיך הלאה. מרינה, בדרך לא מוסברת מעלה סרטון לפייסבוק שבו היא שורפת ציור של לורה ותולה את עצמה למוות. הסרטון משותף בקיר של לורה ולורה לא מסוגלת למחוק אותו או למחוק את החשבון שלה. מרינה מוסיפה את גוסטבו לרשימת החברים שלה ולאחר מכן הוא מותקף על ידי רוח זדונית ופניו נמחצות על ידי ישות בלתי נראית. איזבל מוצאת אותו והוא נשלח לבית החולים. סרטון וידאו שבו גוסטבו מתאבד מפורסם בפרופיל של לורה, מה שהורס את המוניטין שלה יותר.
לורה וקובי פורצים לחדרה של מרינה במעונות ומוצאים צילום קבוצתי שצולם בבית יתומים. לורה נוסעת לשם ומגלה ששם משפחתה האמיתי של מרינה הוא נדפייר ושהיא עונתה על ידי שני נערים כשהייתה צעירה. הנערים נרצחו ופניהם הושחטו, מסביב לגופותיהם חג נחיל של צרעות שחורות, באותה הדרך שבה גוסטבו מת. אמה של מרינה הייתה חלק מקומונה שעל פי החשד סגדה לישות שטנית עד שמישהו הצית את הקומונה בלהבות. אמה של מרינה, כשהייתה בהיריון גם היא נשרפה ועברה מוות מוחי, לכן הרופאים ביצעו ניתוח קיסרי והוציאו מגופה את מרינה. קובי בינתיים עושה מחקר על מראות שחורות, אותם היא ולורה ממשיכים לראות בכל מקום ומגלה שמראות שחורות בעבר שומשו בעיקר על ידי מכשפות.
איזבל נעשית לקורבן הבא של מרינה וסרטון שלה שבו היא מתאבדת מפורסם בפרופיל של לורה. אוליביה גם היא מותקפת ולאחר שהיא חווה דיבוק היא מתאבדת. לורה וקובי מחפשים אחר המקום שבו מרינה התאבדה במטרה לשבור את המראות השחורות שמרינה התאבדה מולן, אלו הפכו אותה לרוח זדונית שתוקפת את לורה ואת חבריה. קובי מבין שהוא הקורבן הבא של מרינה, נכנס לחרדה ודוקר את לורה במטרה להרוג אותה ולהציל את עצמו ממרינה.
לורה בורחת ומגלה שמרינה התאבדה במפעל בקרבת מקום. טיילר מוצא את לורה, אבל קובי הורג אותו. כשלורה מגיעה למבוי סתום, נחיל של צרעות שחורות הורגות את קובי. לורה מוצאת את גופתה החרוכה של מרינה ולאחר שהיא מביטה במחשב הנישא שלה, רוחה של מרינה משתלטת עליה.
בסוף הסרט, לורה לבושה בקפוצ'ון שחור, מביטה בקבוצת בנות בדיוק באותה הדרך שמרינה הביטה בה בתחילת הסרט.
שחקנים

אלישה דבנאם-קארי – לורה וודסון.
ויליאם מוזלי – טיילר מקמוניק.
קונור פאולו – קובי.
בריט מורגן – אוליביה מת'יסון.
ברוק מרקהם – איזבל.
שון מרקט – גוסטבו גרסיה.
ליסל איילרס – מרינה מילס / מרינה נדפייר.
שאשוני הול – הבלש קמרון.
ניק פולינג – שוטר.
סוזן דנפורד – קרולין וודסון, אמה של לורה.
הפקה

שמו המקורי של הסרט היה "שגיאה לא ידועה" (Unknown Error) ולאחר מכן הוא שונה לשם "בקשת חברות (Friend Request) בהפצה הבינלאומית כדי למנוע בלבול עם הסרט "הסר חבר" מ-2014. בגרמניה, הסרט הופץ תחת השם "משתמש לא ידוע" (Unknown User).
הסרט צולם באוניברסיטת קייפטאון שבדרום אפריקה. למרות שהסרט בוים על ידי במאי גרמני והופק על ידי חברות הפקה גרמניות, רובו של הצוות דובר האנגלית התעקש לצלם את הסרט בשפה האנגלית. צילומי הסרט הסתיימו במרץ 2014.
הפצה

הסרט עלה לאקרנים ב-7 בינואר 2016 בגרמניה, ב-7 בינואר 2016 בבריטניה וב-22 בספטמבר 2017 בארצות הברית.
ביקורות

הסרט קיבל ביקורות מעורבות:
באתר Rotten Tomatoes הסרט קיבל ציון של 17% דעות חיוביות על סמך 77 ביקורות.
באתר Metacritic הסרט קיבל ציון של 31/100 על סמך 18 ביקורות.
הערות שוליים

↑  Filmstarts, "Unfriend" – Deutscher Social-Media-Horrorfilm kommt 2016 in die Kinos, FILMSTARTS.de (בגרמנית)
↑  Simon Verhoeven · Regisseur, web.archive.org, ‏2018-08-29
ברביקן (אדריכלות)

ברביקן בקרקוב.
ברביקן (בלטינית: Barbecana) הוא מבנה קדמי מבוצר או מבנה שער מבוצר, המהווה חלק מביצורי עיר או ביצורי טירה או מצודה. בדרך כלל מדובר במבנה המצוי בחלקו החיצוני של גשר לשם הגנה על הגשר.
מבנים אלה היו פופולריים עד המאה ה-15 עת הפיתוחים במתקני המצור ובארטילריה הפכו אותם ללא יעילים. האחרונים שבברביקנים נבנו במהלך המאה ה-16.
ברביקנים שנותרו עד ימינו

צ'סקי קרומלוב שבצ'כיה
הולסטנטור שבגרמניה
ברביקן פקס וברביקן סיקלוס שבהונגריה
ברביקן וילנה שבליטה
שער לורנס שבאירלנד
ברביקן קרקוב, ברביקן טירת בולסזו (Bolczów) וברביקן ורשה שבפולין
באנסקה ביסטריצה וברביקן קרמניקה שבסלובקיה
ברביקן האדטורם בציריך שבשווייץ
ברביקן טירת צ'פסטו, ברביקן קנטבורי, ברביקן טירת דורהאם, ברביקן טירת גודריץ', ברביקן טירת הדליי, ברביקן בלקגייט, ברביקן טירת פמברוק, ברביקן טירת ווריק, וכן ברביקן העיר יורק, כל אלה בבריטניה.
ברום (אוסטרליה המערבית)

| --- | --- |

המזח של ברום
 מדינה:  אוסטרליה אוסטרליה
 מדינה:  אוסטרליה המערבית אוסטרליה המערבית
 שפה רשמית:  אנגלית
 תאריך ייסוד:  1883
 על שם:  Frederick Broome 
 גובה:  19 מטרים
 אוכלוסייה:  ‏
  ‑ בעיירה:  14,660 (10 באוגוסט 2021)
 קואורדינטות:  17°57′43″S 122°14′10″E﻿ / ﻿17.961944444444°S 122.23611111111°E﻿ / -17.961944444444; 122.23611111111 
 אזור זמן:  UTC +8
 http://www.broome.com.au
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןברום(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןברום(למפת אוסטרליה המערבית רגילה) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי ברום(למפת אוסטרליה המערבית מוגדלת) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי ברום  he tabBackground:;tabBorder:#aaa;defaultTab:0;
 
ברום (באנגלית: Broome) היא עיירה במדינת אוסטרליה המערבית שבאוסטרליה. העיירה נמצאת באזור קימברלי שבצפון המדינה, 2,200 ק"מ מצפון לבירה פרת'. אוכלוסיית העיירה מנתה 12,766 תושבים במפקד 2011.
היסטוריה

הטעות הנפוצה היא שהאירופאי הראשון שביקר במקום בו שוכנת היום ברום היה ויליאם דמפייר (William Dampier) ב-1688, אך הוא הגיע רק לקצה של חצי האי שמאוחר יותר נקרא על שמו ושמשתרע מצפון לברום של היום. ב-1699 הוא סרק את כל קו החוף ממפרץ הכרישים ועד למפרץ לה גרנג' (La Grange Bay) שנמצא 200 ק"מ מדרום לברום ומשם המשיך צפונה ועזב את החוף האוסטרלי. מאוחר יותר נקראו הרבה אתרים על החוף על שמו. ב-1879 הועלתה הצעה שיוקם נמל שישרת את תעשיית הפנינים ומפרץ רובק (Roebuck Bay) נבחר כמקום מתאים. ב-1883 אותר המיקום להקמתה של ברום בפתח המפרץ והיא נקראה על שמו של סר פרדריק ברום (Frederick Broome) שהיה מושל אוסטרליה המערבית בין השנים 1883–1889.
ב-1889 הונח כבל טלגרף תת-מימי בין ברום לבין סינגפור שמשם היה מקושר לבריטניה. למקום חיבורו של הכבל ניתן השם חוף הכבל (Cable Beach).
לעיירה יש היסטוריה מעניינת הקשורה לניצולם של הגברים והנשים שעבדו בתעשיית הפנינים, החל משלייתן של צדפות בעבור דר בשנות השמונים של המאה ה-19, ועד לחוות הפנינים המתורבתות של ימינו. ההצלחה של תעשייה זו לא באה בקלות ויעידו על כך 919 המצבות בבית העלמין היפני של ברום שבו קבורים הצוללים היפנים שעבדו בשליית הפנינים. בנוסף איבדו יפנים רבים את חייהם בטביעה בים ומספר המתים האמיתי לא ידוע. היפנים היו רק אחת מהקבוצות האתניות העיקריות שנהרו לברום כדי לעבוד בסירות או על החוף במסגרת הפעילויות הקשורות לתעשיית הפנינים. הם היו צוללים מומחים והיוו חלק חיוני בתעשייה עד למלחמת העולם השנייה. מורשת התרבות היפנית בברום נותרה עד היום כאשר מדי שנה נחגג בעיר פסטיבל הפנינים (Shinju Matsuri).
ברום הותקפה לפחות ארבע פעמים על ידי מטוסים יפנים במהלך מלחמת העולם השנייה וההתקפה הקשה מבניהן הייתה ב-3 במרץ 1942 שבה נהרגו 88 איש, רובם אזרחים.
תקופת השגשוג בענף הכרייה באוסטרליה המערבית בשנות השישים, יחד עם התפתחותו של ענף התיירות, גרמו לצמיחתה של העיר. ברום היא אחת הערים שקצב גידולן הוא המהיר ביותר באוסטרליה.
עד לשנות השבעים הייתה נהוגה בברום הפרדה גזעית.
ב-1981 קשרה ברום ברית ערים תאומות עם העיר טאיג'י (Taiji) שביפן. הקשר בין הערים החל עוד בתקופת השיא של תעשיית הפנינים בראשית המאה העשרים. ב-2009 עקב הפסטיבל השנתי בטאיג'י שבו נטבחים דולפינים בהמוניהם על חופי העיר, הועלתה דרישה במועצת ברום להפסיק את הקשרים עם העיר היפנית, אך ההצעה ירדה מעל הפרק.
תיירות > חוף הכבל

חוף הכבל (Cable Beach) נקרא על שם הכבל התת-ימי המקשר את אוסטרליה עם האי ג'אווה שבאינדונזיה ומשם לסינגפור. החוף משתרע במרחק 7 ק"מ מצפון לברום ואורכו 22 ק"מ. החול שעל החוף לבן והגאות בו מגיעה לגובה של 9 מטרים וכמעט כל החוף שטוח. בין נובמבר למרץ שורץ החוף במדוזות אירוקנג'י והרוחצים נדרשים להיזהר. בעבר היו מקרים בהם נראו תנינים שוחים ליד החוף, אך היו אלה מקרים נדירים וננקטו כל הצעדים הדרושים כדי להימנע מהסכנה.
תיירות > מפרץ רובק

בהיותה שוכנת על חצי אי המשתרע מצפון לדרום, לברום יש חופים משני צדדיה. ממזרח לאי משתרע מפרץ רובק (Roebuck Bay). בלילות ירח מלא, כאשר מי הים בשפל מתקיים בחוף שוק אוכל.
מפרץ רובק משמש תחנה בנתיב נדידתם של מיליוני חופמאים המגיעים מצפון אסיה. החופמאים מגיעים לחופי המפרץ בעיקר בקיץ אך הגוזלים הצעירים נשארים שם בשנתיים הראשונות לחייהם. ב-1990 נפתחה בקרבת חופו הצפוני של המפרץ נקודת תצפית בה ניתן לחזות בחופמאים.
ערים תאומות

יפן טאיג'י (אנ'), יפן.
הערות שוליים

↑  ברום במפקד 2011
1 2 3  Narelle Towie, "Broome sweeps in a little luxury", www.dailytelegraph.com.au, June 02, 2008
↑  Awakening Sammy the Dragon for Broome's Shinju Matsuri Festival of the Pearl, www.abc.net.au, 7 September, 2011
↑  "West Kimberley Place Report". 2011. P.49
↑  Australian town embraces Taiji agai, www.japantimes.co.jp, Oct 15, 2009
| --- | --- |
בקרת זהויות :  NLI: 987007555106505171  LCCN: n83068070  MusicBrainz: f376b3c2-9343-4e7f-b13e-6b9d05c98de3  VIAF: 126706570   WorldCat (עם VIAF): 126706570